Austin Healey 3000 mk3 cabrio te koop - oldtimers te koop
U bent hier: Oldtimers te koop » Auto's te koop » Austin Healey 3000 mk3 cabrio
Austin Healey 3000 mk3 cabrio
3000 mk3 cabrio
zeer mooie Austin Healey 3000 mk3 cabrio van 1964
Heritage certificaat is present, volledig matching numbers and colours
Mechaniek is in zeer goede staat, was dagelijks gekeurd tot nu
Interieur nog origineel en in goede staat
softtop ook in goede staat Skape in Vrystaat geslag: ‘Patrollies absoluut noodsaaklik’ | Maroela Media
Skape in Vrystaat geslag: ‘Patrollies absoluut noodsaaklik’
Argieffoto ter illustrasie (Foto: Pixabay)
Boere in die Vrystaat het weer onder veediewe deurgeloop toe minstens 50 merinoskape vroeër vandeesweek op ’n plaas buite Senekal gesteel en na ’n naburige plaas aangejaag is om geslag te word. Altesaam 14 skape is geslag voordat die verdagtes op die vlug geslaan het. Een van dié verdagtes is intussen vasgetrek.
Boet Wessels, veiligheidskoördineerder in die distrik, het aan Maroela Media gesê die skape is vermoedelik deur die loop van Donderdagnag aangejaag en op ’n plaas tussen Senekal en Ventersburg naby die R70 geslag. Die eienaar van die skape het Vrydag op die gruvonds afgekom.
Die oorblywende skape is nie ver daarvandaan gevind nie. Een van die verdagtes is kort daarna met behulp van ’n helikopter in die gebied vasgetrek waar hy weggekruip het. Dit is nie duidelik hoeveel verdagtes by die voorval betrokke was nie.
Volgens Wessels is veediefstal ’n euwel met gevalle wat weekliks in die distrik aangemeld word. Hy verduidelik dat daar redelik min boere in die distrik oor is wat in dié stadium nog met skape boer. Diegene wat wel skape besit, maak hul diere snags in kampe toe. Andersins maak hulle gebruik van veiligheidsbande om die diere se nekke – sodra die band buitengewone beweging registreer, maak dit alarm op ’n selfoon wat aan die band gekoppel is.
“Dit raak nou erger omdat daar minder oë is,” meen Wessels.
Boere is ongelukkig met die minister van polisie dat patrollies en buurtwagte nie gedurende die algehele landwye afsondering toegelaat word nie.
Volgens Wessels plaas die minister se besluit ekstra druk op boere en werkers aangesien diere nou elke dag getel moet word. Gesteelde vee kan ook nie teruggeëis word nie.
“Hoe kan daar vir ons gesê word dat ons nie alleen in ons voertuig mag ry om ons eiendom te beskerm nie? Buurtwagte en patrollies is absoluut noodsaaklik,” sê Wessels.
Maroela Media het die polisie genader vir kommentaar en wag op terugvoer.
algehele afsondering Bheki Cele veediefstal Vrystaat
Danie en Elanie Gerber herstel van Covid-19
SAL-werkers dalk teen einde April werkloos
Sit n persoonlike eis teen cele in. Miskien sal hy sy hoedjie afhaal en begin wonder as hy n duisend eise vir skade vergoeding teen hom kry! Probleem is dit gaan en kan net erger word! Die ” peoples” is honger en hulle het geld of werk nie.
Mag boere nie hul eie plase patrolleer nie , maar hulle mag boer ? Dis mosabsulute twak !
Wie mag in die nag rond beweeg tydens die lockdown Ek wonder
Net nog n manier van ANC om Suid Afrika se suksesvolle boere verder te neutraliseer.
Dit is presies wat cele in gedagte gehad het,om boere te probeer afkry van plase om boerdery te staak.Boere eis jul verliese van cele af